My Ouma is in … | Woorde
My Ouma is in …
My Ouma het na Almahart geruik, Lennon se medisyne. Dit moes vreeslik sterk gewees het of vrek sleg. Dit is so druppelsgewys op ‘n teelepel suiker gedrup en gehap.
Ek het Gemmerwortel laat koop. Deur iemand wat nie die verskil tussen ‘n koolkop en slaaikop ken nie, ‘dit is groen man en blarerig!’ toe hy met verkeerde kop hier aankom. Ek het verduidelik hoe Gemmerwortel lyk- so knoetserig en waar hy daarvoor moet gaan soek. Ek was verbaas , ek het toe knoetserige Gemmerwortel gekry darem nie ‘n wortelspesie van ander aard nie.
Ek vertel vir hom, dit ruik verskriklik lekker, veral so varsgerasper.
“Ruik bietjie, het jy ge-weet mens gebruik ‘n teelepel om ‘n Gemmerwortel te skil ..so word dit geskraap .. kyk ! Ruik bietjie hier.. ” en hy ruik en trek sy neus op met ‘n
“Aggenee, dit ruik na oumens!” Dit is toe dat ek vertel nie my Ouma nie.. die Almahart reuk so in herinnering.
Ek is gaande oor Tamatiekonfyt dit is waarvoor die Gemmerwortel gebruik gaan word, so knoets in Moeseliendoek in die pot tamatiewordende konfyt. Tamaties uit die uwe se tuin .
..op so oopgebotterde broodjie.
14 comments on “My Ouma is in …”	perdebytjie	Januarie 5, 2015
Dis seker skaars soos hoendertande?
Antwoord	carolredelinghuys@Losbek	Januarie 5, 2015
Nee, maar dit klink nou mos vir my alte lekker! Moet net noem dat jy moed het om in hierdie hitte konfyt te kook!
Antwoord	rondomtaliedraai	Januarie 5, 2015
Gemmer is net so gesond soos kaneel Maak gemmertee en gooi bietjie suurlemoen en ‘n kaneelstokkie by. LikeLiked by 1 person
Antwoord	anetteolivier	Januarie 5, 2015
Moet jou nou eers gou ‘n staaltjie vertel. Die laaste keer wat my Engelse skoonseun en res van die familie saam was SA toe, het Sophia vir ons tamatiekonfyt op die tafel gesit. Aaron het ‘n groot skep van die konfyt op sy brood geskep want hy het gedink dis aarbei konfyt. Groot was sy konsternasie toe hy byt en dis nie aarbei konfyt nie. Met moeite het hy die tamatie konfyt ingewurg en kan tot vandag nie glo dat ons van tamaties kan konfyt kook nie!!! Arme kind. Wat het die Engelsman nou ook geweet van tamatie konfyt??? Ons lag vandag nog daaroor – saam met hom en hy skud nog steeds sy kop vir ons. :-)
Antwoord	ddupl3ss1s	Januarie 5, 2015
Man en dit is so lekker.. ! LikeLike
Antwoord	Ineke	Januarie 5, 2015
Wow, dit klink nie net lekker nie maar proe ook lekker. Mens kry hier gemmerwortel te koop in kettingwinkels. Nogal duur ook! Wens ek het naby gebly om n broodjie saam te eet as dit klaar is. (fluister: die aarde is nou weer besig om te wil bewe hier! 6punt iets vanoggend. Gelukkig nie gevoel nie)
Aggenee, vir die bewende aarde! LikeLike
Antwoord	Toortsie	Januarie 6, 2015
Antwoord	Tannie Frannie	Januarie 6, 2015
Mmmm – soos klein Gabby sou se: “Njam-njammm!”
Ek sien altyd die gemmerwortel lê in die winkel, maar het dit nog nooit gebruik nie. Nou maak jy my lus! Is dit nie in die winter ‘n goeie verkouemedisyne nie? Of hoe het ek dit nou?
Ek weet mens kry gemmer in botteltjies so in ‘n stropie.. ek dink as mens dit fyn sny kan dit net lekker wees in gemmerkoekies..sulke brokkies . LikeLike
Antwoord	Kameel	Januarie 6, 2015
Nou maak jy my lus vir my kinderdae se gemmertert met room. My dogter kook tamatiekonfyt moet by haar hoor of sy weet van die gemmerwortel.
Antwoord	Spokie sny spoor	Januarie 7, 2015
Mmmm, nou begin ek ook wonder hoe al hierdie lekker dinge smaak. Ek hoor as jy gemmerwortels as boerdery wil plant is daar nogals boeie geld daarin …
Antwoord	ddupl3ss1s	Januarie 7, 2015
Ek is nou nie ‘n soesjie eter nie..daar word ook rougemmer saambedien. Gemmer so vars proe darem sterker en geuriger as gemmerbier se gemmersmaak.. As ek kyk wat kos gemmerwortel dan kan ek glo dat dit dalk ‘n ekonomiese produk kan wees.
This entry was posted on Januarie 5, 2015 by ddupl3ss1s in Gedagtes vir die dag..	Kortskakel